Ministru kabineta rīkojuma projekta

**“Par valsts nekustamā īpašuma Krišjāņa Valdemāra ielā 161,**

**Rīgā, nodošanu Banku augstskolas īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamā īpašuma Krišjāņa Valdemāra ielā 161, Rīgā, nodošanu Banku augstskolas īpašumā” (turpmāk – rīkojuma projekts) mērķis ir nodot Banku augstskolas (turpmāk – BA) īpašumā valsts nekustamo īpašumu (nekustamā īpašuma kadastra Nr.0100 025 0201) Krišjāņa Valdemāra ielā 161, Rīgā, (turpmāk – īpašums) kas ierakstīts zemesgrāmatā uz valsts vārda BA personā.Rīkojuma projekts stājas spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu operatīvu apsaimniekošanas darbību veikšanu un vienkāršotu Eiropas Savienības fondu atbalsta saņemšanas procedūras, tādējādi mazinot administratīvo slogu, sagatavots rīkojuma projekts, kas paredz nodot bez atlīdzības BA īpašumā īpašumu, kas nepieciešams BA studiju procesa un pētniecības darba nodrošināšanai.Īpašums sastāv no zemes vienības 3007 m2 platībā (zemes vienības kadastra apzīmējums 0100 025 0201) un būves ar kadastra apzīmējumu 0100 025 0201 001. Īpašums ierakstīts zemesgrāmatā uz valsts vārda BA personā. Uz zemes vienības (zemes vienības kadastra apzīmējums 0100 025 0201) Krišjāņa Valdemāra ielā 161, Rīgā, atrodas arī transformatoru apakšstacija 602 TP (būves kadastra apzīmējums 0100 025 0201 002), kas ierakstīta zemesgrāmatā uz akciju sabiedrības “Latvenergo” vārda. Saskaņā ar Kadastra informācijas sistēmas teksta datiem zemes vienībai (zemes vienības kadastra apzīmējums 0100 025 0201) Krišjāņa Valdemāra ielā 161, Rīgā, noteikts apgrūtinājums – piebraucamais ceļš energoobjektiem (061001).Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.15.apakšpunktam BA ir ministrijas padotībā esoša augstākās izglītības iestāde. Pamatojoties uz BA Satversmes (apstiprināta ar likumu „Par Banku augstskolas Satversmi”) (turpmāk – BA Satversme) 6.punktu un Augstskolu likuma 7.panta pirmo daļu BA ir atvasināta publiska persona.Pamatojoties uz Augstskolu likuma 76.panta pirmo daļu un otrās daļas 4.punktu, kā arī BA Satversmes 85.punktu, BA var piederēt nekustamais īpašums.Ar 2018.gada 24.aprīļa lēmumu Nr.1.5-2/10 BA Senāts ir nolēmis lūgt Ministru kabinetu nodot bez atlīdzības BA īpašumā īpašumu, lai nodrošinātu BA galvenos darbības mērķus – īstenotu akadēmiskās un profesionālās studiju programmas, kā arī nodarbotos ar zinātni un pētniecību.Eiropas Komisijas sagatavotā dokumenta „Komisijas paziņojums par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību. Komisijas ziņojuma 29. un 30.punktā ir noteikts, ka saskaņā ar judikatūru valsts izglītības sistēmas ietvaros nodrošinātais valsts izglītības pakalpojums, kura tikai nelielu daļu finansē no skolēnu un to vecāku mācību un uzņemšanas maksas, jeb pārsvarā (vairāk kā 50%) šo pakalpojumu finansē no publiskajiem resursiem, var tikt uzskatīta par nesaimniecisko darbību. Saskaņā ar BA sniegto informāciju 2015., 2016. un 2017. gadā 4% no BA izglītības pakalpojumiem tika finansēti no publiskajiem resursiem.Tomēr īpašuma nodošana nekvalificēsies kā komercdarbības atbalsts, jo, sniedzot atbalstu, neizpildās visas Komercdarbības atbalsta kontroles likuma 5.pantā minētās valsts atbalsta pazīmes, proti, sniegtajam atbalstam nav ietekmes uz konkurenci un tirdzniecību Eiropas Savienības iekšējā tirgū. Turklāt, saskaņā ar BA Satversmi, jebkurus ienākumus ir jāieskaita BA budžetā BA Satversmē norādīto mērķu (tie nav saistīti ar peļņas gūšanu) sasniegšanai – studiju programmu realizācijai, zinātnisko pētījumu veikšanai un tālākizglītības programmu īstenošanai.Analizējot statistikas datus par augstākās izglītības institūcijām[[1]](#footnote-1) secināts, ka tajās ārvalsts studējošo skaits pēdējos 3 pārskata gados vidēji ir tikai 9,67 % (2015. gadā – 8 %, 2016. gadā – 10 %, 2017.gadā – 11%), kas nepārsniedz 15 % robežu un tādējādi uzskatāms, ka atbalstam ir vienīgi vietēja mēroga ietekme saskaņā ar Eiropas Komisijas paziņojuma 196. un 197. punktu. Zināma veida salīdzinājumu sniedz arī pasaules augstskolu reitingi. Šobrīd trīs ietekmīgākie universitāšu reitingi ir “QS World University Rankings”[[2]](#footnote-2) , “Times Higher Education World University Rankings”[[3]](#footnote-3) , kā arī Šanhajas ARWU (The Academic Ranking of World Universities)[[4]](#footnote-4) reitings. “QS World University Rankings” tiek veidots kopš 2004.gada, vadoties pēc vairākiem indikatoriem: pasaules mēroga reputācijas, augstskolu mācībspēku un darba devēju aptauju rezultātiem, citējamības, pasniedzēju un studentu skaita attiecības, kā arī ārvalstu studentu un mācībspēku īpatsvara. “QS World University Rankings” 2017.gada reitingā ir iekļuvušas divas valsts universitātes – Rīgas Tehniskā universitāte, kas ierindojas 651. – 700.vietā, un Latvijas Universitāte, kas ierindojas 701. – 750.vietā. Savukārt “Times Higher Education” 2018.gada reitingā Latvijas Universitāte un Rīgas Tehniskā universitāte ierindojas 801. – 1000.vietā, bet Šanhajas ARWU reitingā nav atrodama neviena no Latvijas augstskolām. Šāds augstskolu salīdzinošais vērtējums liecina par Latvijas augstākās izglītības institūciju kopumā vietēja mēroga ietekmi.Savukārt Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas platības vai laika, vai finanšu izteiksmē.Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.Ievērojot to, ka īpašumu BA turpinās izmantot savu funkciju, kas norādītas iepriekš, veikšanai, kā arī to, ka papildinošā saimnieciskā darbība tajos tiks realizēta ierobežotā apmērā, īpašuma nodošana BA īpašumā nav kvalificējama kā komercdarbības atbalsts un uz to nav attiecināms komercdarbības atbalsta regulējums, tajā skaitā neizpildās Komercdarbības atbalsta kontroles likuma 5.panta noteiktās komercdarbības atbalsta pazīmes.Visi ienākumi no BA īstenotās papildinošās saimnieciskās darbības, tajā skaitā, objektu iznomāšanas tiks novirzīti BA nesaimnieciskajai darbībai un īpašumā nodotā nekustamā īpašuma uzturēšanai.Ministrija aicinās BA reizi gadā sniegt informāciju par papildinošās saimnieciskās darbības proporcijas (20%) ievērošanu, lai BA darbība tās īpašumā nodotajā nekustamajā īpašumā amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu.Ministrijas Nekustamā īpašuma un valsts mantas apsaimniekošanas komisijas 2018.gada 24.oktobra (protokols Nr.17, 4.punkts) sēdē ir pieņemts lēmums par īpašuma nodošanu bez atlīdzības BA īpašumā (http://www.izm.gov.lv/images/nekustamie\_ipasumi/2018/protokols\_17.pdf).Ar rīkojuma projekta spēkā stāšanos spēku zaudē Ministru kabineta 2009.gada 25.februāra rīkojums Nr.129 “Par valsts nekustamā īpašuma Rīgā, Krišjāņa Valdemāra ielā 161, nodošanu Banku augstskolas valdījumā” (Latvijas Vēstnesis, 2009, 33.nr.; 2010, 120.nr.). Ievērojot minēto, sagatavojot atbilstošu nostiprinājuma lūgumu un ierakstot zemesgrāmatā BA kā īpašuma īpašnieku, vienlaikus tiks dzēsta Rīgas pilsētas Vidzemes priekšpilsētas tiesas Zemesgrāmatas nodaļas Rīgas pilsētas zemesgrāmatas nodalījuma Nr.100000011472 II daļas 2.iedaļas atzīme Nr.1.1.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Ievērojot Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteikto, ja divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes nepieprasīs īpašumu valsts pārvaldes funkcijas nodrošināšanai saskaņā ar Valsts pārvaldes iekārtas likumu, tas tiks atsavināts likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi |  0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. |
| 3.1.valsts pamatbudžets | Nav precīzi aprēķināms. |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms. | X | Nav precīzi aprēķināms. | Nav precīzi aprēķināms. |
| 5.1.valsts pamatbudžets | Nav precīzi aprēķināms. | Nav precīzi aprēķināms. | Nav precīzi aprēķināms. |  Nav precīzi aprēķināms. |
| 5.2. speciālais budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 5.3.pašvaldību budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Rīkojuma projekta īstenošanai nav nepieciešami papildus līdzekļi no valsts budžeta. BA segs izdevumus, kas saistīti ar īpašuma ierakstīšanu zemesgrāmatā uz BA vārda. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.)Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar ministrijas valdījumā esošajiem valsts nekustamajiem īpašumiem. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un RTA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs K.Šadurskis

D.Daņiļeviča

67047889, Diana.Danilevica@izm.gov.lv

1. Pārskati par Latvijas augstāko izglītību, pieejami: http://www.izm.gov.lv/lv/publikacijas-un-statistika/statistika-par-izglitibu/statistika-par-augstako-izglitibu; [↑](#footnote-ref-1)
2. https://www.topuniversities.com/university-rankings; [↑](#footnote-ref-2)
3. https://www.timeshighereducation.com/world-university-rankings; [↑](#footnote-ref-3)
4. http://www.shanghairanking.com/. [↑](#footnote-ref-4)